
	Comisia pentru buget, finanţe şi bănci
	
	Bucureşti,        

Nr. 22/73/12.02.09


Biroul Permanent

al

Camerei  Deputaţilor

Vă înaintăm, alăturat, raportul la cererea de reexaminare a Legii pentru aprobarea Ordonanţei Guvernului nr.47/2007 privind reglementarea unor măsuri financiar-fiscale, formulată de Preşedintele României, cu care comisia noastră a fost sesizată în fond cu adresa Biroului Permanent nr. PL.x 778/2007/2009.
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/73/12.02.09


RAPORT

la cererea de reexaminare
a Legii pentru aprobarea Ordonanţei Guvernului nr.47/2007 privind reglementarea unor măsuri financiar-fiscale, formulată de Preşedintele României 
Cu adresa nr. PLx. 778/2007/2009 din 11 februarie 2009, Biroul Permanent conform art.135 din Regulamentul Camerei Deputaţilor, republicat, a sesizat Comisia pentru buget, finanţe şi bănci, pentru întocmirea unui raport la cererea de reexaminare a Legii pentru aprobarea Ordonanţei Guvernului nr.47/2007 privind reglementarea unor măsuri financiar-fiscale, formulată de Preşedintele României.
La întocmirea raportului s-au avut în vedere cererea de reexaminare  formulată de Preşedintele României, Legea trimisă la promulgare şi proiectul de Lege aprobat de Senat în urma reexaminării. 

          Proiectul de Lege are ca obiect de reglementare aprobarea Ordonanţei Guvernului nr.47/2007 privind reglementarea unor măsuri financiar-fiscale prin care se modifică şi completează acte normative din domeniul fiscal, respectiv: 

· modificarea şi completarea Ordonanţei Guvernului nr.92/2003 privind Codul de procedură fiscală în scopul consolidării şi eficientizării activităţii de administrare a impozitelor,  taxelor, contribuţiilor şi altor sume datorate bugetului general consolidat, în sensul modificării unor  reglementări referitoare la depunerea declaraţiilor fiscale,  activitatea de inspecţie fiscală,  plata obligaţiilor fiscale în cont unic, executare silită, competenţa organelor fiscale centrale şi teritoriale în materie de soluţionare a contestaţiilor;

·  modificarea şi completarea Ordonanţei de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale, în sensul reglementării în mod unitar a tuturor livrărilor de bunuri şi prestărilor de servicii a căror contravaloare se încasează prin intermediul automatelor, eliminarea excepţiilor privind neutilizarea aparatelor de marcat electronice fiscale precum şi eliminarea obligaţiei operatorilor economici de a depune lunar raportul memoriei fiscale la organul fiscal teritorial;
·  modificarea şi completarea Ordonanţei Guvernului nr.75/2001 privind organizarea şi funcţionarea cazierului fiscal, în sensul completării cazurilor în care este obligatorie prezentarea certificatului de cazier fiscal precum şi reglementarea eliberării certificatului de cazier fiscal, în toate situaţiile, pe loc, în prezenţa contribuabilului sau a reprezentantului acestuia, caz în care se percepe o taxă de 20 lei, care se face venit la bugetul de stat.
         Prin cererea de reexaminare, Preşedintele României solicită eliminarea din textul Legii a prevederilor potrivit cărora ANAF sau autorităţile publice locale, după caz, reţin şi utilizează o cotă de 7% din valoarea creanţelor stinse în baza art. 141 alin.(10) din Codul de procedură fiscală, aceasta reprezentând o formă legală de transformare a ANAF dintr-o instituţie publică bugetară într-o  instituţie  bazată pe profit, asemenea unei societăţi comerciale.
Legea face parte din categoria legilor ordinare, potrivit art. 76 din Constituţia României, republicată.
La dezbaterea Legii a participat, în conformitate cu prevederile 54 şi 55 din Regulamentul Camerei, republicat, doamna Graţiela Iordache, secretar de stat la Ministerul Finanţelor Publice. 
La lucrările comisiei au participat 29 de  deputaţi, din totalul de 31 membri ai comisiei.

Raportul comisiei a fost adoptat cu majoritate de voturi. 

Legea a fost reexaminată de Senat în şedinţa din data de 9 februarie 2009.
 Prin forma adoptată de Senat s-a admis cererea de reexaminare formulată de  Preşedintele României.
Legea, potrivit art. 75 din Constituţia României, republicată şi a art. 92 din Regulamentul Camerei Deputaţilor, este de competenţa decizională a Camerei Deputaţilor .
In urma dezbaterii proiectului de Lege adoptat de Senat în urma reexaminării, în şedinţa din data de 3 martie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege  în forma adoptată de Senat.         . 
	PREŞEDINTE,

Viorel Ştefan
	SECRETAR,

Iuliu Nosa









Consilier parlamentar,







Gica Roşu
